CELEX: 62008CO0445
Language: fi
Date: 2009-07-09 00:00:00
Title: Yhteisöjen tuomioistuimen määräys (kolmas jaosto) 9 päivänä heinäkuuta 2009.#Kurt Wierer vastaan Land Baden-Württemberg.#Ennakkoratkaisupyyntö: Verwaltungsgerichtshof Baden-Württemberg - Saksa.#Työjärjestyksen 104 artiklan 3 kohdan ensimmäinen alakohta - Ajokortti - Direktiivi 91/439/ETY - Kansallisen ajokortin poistaminen alkoholin vaikutuksen alaisena ajamisen vuoksi - Laiminlyönti esittää vastaanottavassa jäsenvaltiossa uuden ajoluvan saamiseksi välttämätöntä lääketieteellis-psykologista lausuntoa - Toisessa jäsenvaltiossa myönnetty lupa - Vastaanottavan jäsenvaltion suorittama tarkastus, joka koskee sitä, onko asuinpaikkaa koskevaa vaatimusta noudatettu - Mahdollisuus tukeutua ajokortin haltijan antamiin sellaisiin tietoihin, jotka tämä oli vastaanottavan jäsenvaltion kansallisen oikeuden mukaisen myötävaikutusvelvollisuutensa perusteella velvollinen antamaan - Mahdollisuus hankkia lisäselvitystä ajokortin myöntäneestä jäsenvaltiosta.#Asia C-445/08.

Yhteisöjen tuomioistuimen määräys (kolmas jaosto) 9.7.2009 – Wierer vastaan Land Baden-Württemberg
      (asia C‑445/08)
      Työjärjestyksen 104 artiklan 3 kohdan ensimmäinen alakohta – Ajokortti – Direktiivi 91/439/ETY – Kansallisen ajokortin peruuttaminen alkoholin vaikutuksen alaisena ajamisen vuoksi – Se, ettei ole esitetty vastaanottavassa jäsenvaltiossa uuden ajokortin saamiseksi välttämätöntä lääketieteellis-psykologista
         lausuntoa – Toisessa jäsenvaltiossa myönnetty ajokortti – Vastaanottavan jäsenvaltion suorittama asuinpaikkaa koskevan edellytyksen täyttymistä koskeva tarkastus – Mahdollisuus tukeutua sellaisiin tietoihin, jotka ajokortin haltija oli vastaanottavan jäsenvaltion kansallisen oikeuden
         mukaisen myötävaikutusvelvollisuutensa perusteella velvollinen antamaan – Mahdollisuus hankkia lisäselvitystä ajokortin myöntäneestä jäsenvaltiosta
      
      Liikenne – Tieliikenne – Ajokortti – Direktiivi 91/439 (Neuvoston direktiivin 91/439, sellaisena kuin se on muutettuna asetuksella N:o 1882/2003, 1 artiklan 2
         kohta, 7 artiklan 1 kohta ja 8 artiklan 2 ja 4 kohta) (ks. 59–63 kohta ja tuomiolauselma)
      
      Aihe 
      
         
               Ennakkoratkaisupyyntö – Verwaltungsgerichtshof Baden-Württemberg – Yhteisön ajokortista 29.7.1991 annetun neuvoston direktiivin
                  91/439/ETY (EYVL L 237, s. 1) 9 artiklan tulkinta – Kieltäytyminen tunnustamasta ajokorttia, joka on myönnetty toisessa jäsenvaltiossa,
                  vaikka asuinpaikkaa koskeva vaatimus ei täyty – Vastaanottavan jäsenvaltion mahdollisuus arvioidessaan sitä, onko asuinpaikkaa
                  koskevaa edellytystä noudatettu ajokorttia myönnettäessä, tukeutua ajokortin haltijan itsensä hallintomenettelyn tai oikeudenkäyntimenettelyn
                  yhteydessä antamiin sellaisiin tietoihin, jotka tämä oli myötävaikutusvelvollisuutensa perusteella velvollinen antamaan, tai
                  tarvittaessa hankkia lisäselvitystä ajokortin myöntäneestä jäsenvaltiosta – Ajokortin haltija, jonka ajokortti on alkoholin
                  vaikutuksen alaisena ajamisen vuoksi peruutettu ja joka ei ole voinut esittää asuinvaltiossaan uuden ajokortin saamiseksi
                  välttämätöntä lääketieteellis-psykologista lausuntoa
               
            Ratkaisu 
      Yhteisön ajokortista 29.7.1991 annetun neuvoston direktiivin 91/439/ETY, sellaisena kuin se on muutettuna 29.9.2003 annetulla
         Euroopan parlamentin ja neuvoston asetuksella (EY) N:o 1882/2003, 1 artiklan 2 kohtaa, 7 artiklan 1 kohtaa ja 8 artiklan 2
         ja 4 kohtaa on tulkittava siten, että ne ovat esteenä sille, että jäsenvaltio kieltäytyy tunnustamasta alueellaan ajo-oikeutta,
         joka perustuu toisen jäsenvaltion henkilölle, jolta on aikaisemmin vastaanottavassa jäsenvaltiossa peruutettu aikaisempi ajokortti
         alkoholin vaikutuksen alaisena ajamisen vuoksi, myöhemmin myöntämään ajokorttiin, kun tämä jälkimmäinen ajokortti on saatu
         aikana, jolloin uuden ajokortin hakemista koskeva väliaikainen kielto ei ole voimassa, jos ilmenee,
      
      –        ajokortin haltijan hallintomenettelyn tai oikeudenkäyntimenettelyn yhteydessä antamien selvitysten ja tietojen, jotka tämä
         oli vastaanottavan jäsenvaltion kansallisen lainsäädännön mukaisen myötävaikutusvelvollisuutensa perusteella velvollinen antamaan,
         perusteella, että tämän ajokortin myöntänyt jäsenvaltio ei ole noudattanut asuinpaikkaa koskevaa edellytystä,
      
      tai
      –        että vastaanottavan jäsenvaltion viranomaisten ja tuomioistuimien ajokortin myöntäneessä jäsenvaltiossa suorittamien tutkimusten
         yhteydessä saamat tiedot eivät ole tästä jäsenvaltiosta peräisin olevia tietoja, joita ei voida kiistää ja jotka osoittavat,
         että ajokortin haltijalla ei ollut pysyvää asuinpaikkaa tämän valtion alueella silloin, kun tämä valtio myönsi ajokortin.